ddrg/super_eurlex huggingface dataset:
KOMMISSIONENS FORORDNING (EF) Nr. 2103/96 af 31. oktober 1996 om den foreløbige forsyningsopgørelse for olivenolie for De Kanariske Øer i forbindelse med den særlige ordning, der er fastsat i artikel 2 og 3 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

I Kommissionens forordning (EF) nr. 2790/94 af 16. november 1994 om fælles gennemførelsesbestemmelser til Rådets forordning (EØF) nr. 1601/92 om særlige foranstaltninger for visse landbrugsprodukter til fordel for De Kanariske Øer (3), ændret ved forordning (EF) nr. 2883/94 (4), er der fastsat fælles gennemførelsesbestemmelser for særlige foranstaltninger for visse landbrugsprodukter til fordel for De Kanariske Øer;

forsyningsopgørelsen for olivenolie for perioden 1. november 1995 til 31. oktober 1996 er fastsat ved Kommissionens forordning (EF) nr. 2542/95 (5);

for at sikre De Kanariske Øer forsyning med olivenolie i hele produktionsåret 1996/97 bør der udarbejdes en supplerende foreløbig forsyningsopgørelse for perioden 1. november 1996 til 31. oktober 1997;

for at undgå en afbrydelse af ordningen bør det fastsættes, at nærværende forordning anvendes fra den 1. november 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Med henblik på anvendelsen af artikel 2 og 3 i forordning (EØF) nr. 1601/92 fastsættes de mængder i den foreløbige forsyningsopgørelse for olivenolieprodukter, der er fritaget for importtold ved indførsel fra tredjelande, eller som der ydes EF-støtte for, som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 296 af 17. 11. 1994, s. 23.

(4) EFT nr. L 304 af 29. 11. 1994, s. 18.

(5) EFT nr. L 260 af 31. 10. 1995, s. 31.

BILAG

Foreløbig forsyningsopgørelse for olivenolie for De Kanariske Øer for perioden fra 1. november 1996 til 31. oktober 1997

>TABELPOSITION>

De fastsatte mængder kan overskrides med højst 20 %, såfremt den samlede mængde for alle varer overholdes.
KOMMISSIONENS FORORDNING (EF) Nr. 2059/96 af 28. oktober 1996 om udsættelse af anvendelsen af Rådets forordning (EØF) nr. 1907/90 om handelsnormer for æg i Sverige

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1, og

ud fra følgende betragtninger:

Sverige har i overensstemmelse med tiltrædelsesaktens artikel 167 truffet foranstaltninger til at udsætte anvendelsen af Rådets forordning (EØF) nr. 1907/90 (1), senest ændret ved forordning (EF) nr. 818/96 (2), indtil den 1. januar 1997;

den økonomiske situation i den svenske ægsektor efter tiltrædelsen har sammen med andre faktorer som f.eks. den planlagte omorganisering af det svenske levnedsmiddelkontrolsystem og usikkerheden om de fremtidige velfærds- og hygiejnebestemmelser forsinket overgangen fra den eksisterende svenske ordning til de fælles handelsnormer for æg; Sverige bør have tilladelse til at udsætte anvendelsen af forordning (EØF) nr. 1907/90 indtil den 1. januar 1998 i overensstemmelse med tiltrædelsesaktens artikel 149, stk. 1;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

Anvendelsen af forordning (EØF) nr. 1907/90 udsættes indtil den 1. januar 1998 for æg produceret og markedsført i Sverige.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 6. 7. 1990, s. 5.

(2) EFT nr. L 111 af 4. 5. 1996, s. 1.
KOMMISSIONENS FORORDNING (EF) Nr. 2052/96 af 25. oktober 1996 om fastsættelse af den ensartede nedsættelseskoefficient med henblik på bestemmelse af den foreløbige mængde bananer, der skal tildeles hver erhvervsdrivende i kategori C som led i toldkontingentet for 1997

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EØF) nr. 1442/93 af 10. juni 1993 om gennemførelsesbestemmelser for EF's importordning for bananer (3), senest ændret ved forordning (EF) nr. 1409/96 (4), særlig artikel 4, stk. 4, og

ud fra følgende betragtninger:

Den 4. april 1995 forelagde Kommissionen Rådet et forslag til forordning om tilpasning af forordning (EØF) nr. 404/93, for så vidt angår den årlige kontingentmængde for indførsel af bananer i EF som følge af Østrigs, Finlands og Sveriges tiltrædelse; på trods af Kommissionens bestræbelser har Rådet endnu ikke truffet afgørelse om forhøjelse af toldkontingentet på grundlag af nævnte forslag;

uden at foregribe Rådets afgørelse bør de mængder, der skal tildeles erhvervsdrivende i kategori C, bestemmes foreløbigt for 1996, så at der kan udstedes importlicenser for de første kvartaler af 1997; nedsættelseskoefficienten for erhvervsdrivende i kategori C bør beregnes på grundlag af et toldkontingent på 2 200 000 tons; der er for 1997 ansøgt om importlicenser for 199 347 000 tons, hvilket overskrider den andel på 77 000 tons af toldkontingentet, der er fastsat i henhold til artikel 19, stk. 1, litra c), i forordning (EØF) nr. 404/93; den ensartede procentsats, hvormed den af hver erhvervsdrivende ansøgte mængde skal nedsættes, bør derfor fastlægges;

bestemmelserne i denne forordning bør straks træde i kraft under hensyn til fristerne i forordning (EØF) nr. 1442/93 -

UDSTEDT FØLGENDE FORORDNING:

Artikel 1

Som led i det toldkontingent, der er fastsat i artikel 18 og 19 i forordning (EØF) nr. 404/93 beregnes den foreløbige mængde, som skal tildeles hver erhvervsdrivende i kategori C for 1997, ved at multiplicere den mængde, hver erhvervsdrivende har ansøgt om i henhold til artikel 4, stk. 4, i forordning (EØF) nr. 1442/93, med en ensartet nedsættelseskoefficient på 0,000386.

Artikel 2

Denne forordnings bestemmelser foregriber ikke de foranstaltninger, der i givet fald skal vedtages til gennemførelse af Rådets senere afgørelser.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 181 af 20. 7. 1996, s. 13.
KOMMISSIONENS FORORDNING (EF) Nr. 2016/96 af 22. oktober 1996 om forhøjelse af et GATT-bundent fællesskabstoldkontingent for avispapir fra Canada (1996)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1808/95 af 24. juli 1995 om åbning og forvaltning af GATT-bundne fællesskabstoldkontingenter for visse landbrugsprodukter, industri- og fiskerivarer og om visse gennemførelsesbestemmelser for så vidt angår tilpasning af disse toldkontingenter (1), senest ændret ved Kommissionens forordning (EF) nr. 1444/96 (2), særlig artikel 9 og 10, og

ud fra følgende betragtninger:

Fællesskabet har indgået en aftale vedrørende avispapir; aftalen indebærer blandt andet åbning af et toldkontingent på 650 000 tons, hvoraf 600 000 tons i henhold til artikel XIII i GATT indtil den 30. november hvert år er forbeholdt varer fra Canada alene; ifølge aftalen skal den del af kontingentet, der er forbeholdt importen fra Canada, hæves med 5 %, hvis den pågældende andel er opbrugt inden udgangen af et givet år;

toldkontingentet på avispapir fra Canada er overskredet; den del af kontingentet, der er forbeholdt denne import, bør derfor forhøjes med 30 000 tons i henhold til den fastlagte procedure i den nævnte forordnings artikel 9 og 10;

de i denne forordning fastsatte foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

I forordning (EF) nr. 1808/95 forhøjes kontingentmængden for løbenummer 09.0015 med 30 000 tons for 1996.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. oktober 1996.

På Kommissionens vegne

Mario MONTI

Medlem af Kommissionen

(1) EFT nr. L 176 af 27. 7. 1995, s. 1.

(2) EFT nr. L 186 af 25. 7. 1996, s. 12.
KOMMISSIONENS FORORDNING (EF) Nr. 2050/96 af 25. oktober 1996 om berigtigelse af forordning (EF) nr. 1294/96 om gennemførelsesbestemmelser til Rådets forordning (EØF) nr. 822/87 for så vidt angår høst-, produktions- og beholdningsanmeldelser inden for vinsektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning 1592/96 (2), særlig artikel 3, stk. 4, artikel 36, stk. 6, artikel 39, stk. 7 og artikel 81, og

ud fra følgende betragtninger:

Kommissionens forordning (EF) nr. 1294/96 (3) fastsætter gennemførelsesbestemmelser til forordning (EØF) nr. 822/87, bl.a. hvad angår høst-, produktions- og beholdningsanmeldelser for vinprodukter;

en kontrol har vist, at den offentliggjorte version ikke svarer til de foranstaltninger, som blev forelagt forvaltningskomitéen til udtalelse; derfor bør den pågældende forordning berigtiges -

UDSTEDT FØLGENDE FORORDNING:

Artikel 1

I forordning (EF) nr. 1294/96 foretages følgende ændringer:

a) I artikel 1, stk. 1, tilføjes der efter udtrykket »druehøstere«, ordene »som producerer druer,«.

b) Følgende indsættes som artikel 16a:

»Artikel 16a

Ud over anvendelsen til statistiske formål skal anmedelsernes oplysninger benyttes til anvendelsen af forordning (EØF) nr. 822/87 og (EØF) nr. 823/87.

Specielt bestemmer oplysningerne vedrørende produktionens fordeling på bordvin, kvbd og andre vine de rettigheder og forpligtelser, som anvendelsen af nævnte forordninger giver producenterne.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 2. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 206 af 16. 8. 1996, s. 31.

(3) EFT nr. L 166 af 5. 7. 1996, s. 14.
KOMMISSIONENS FORORDNING (EF) Nr. 2044/96 af 24. oktober 1996 om indstilling af fiskeri efter torsk og kuller fra fartøjer som fører Det Forenede Kongeriges flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3078/95 af 21. december 1995 om fordeling for 1996 af visse fangstkvoter mellem medlemsstaterne for fartøjer, der udøver fiskeri i færøske farvande (3), ændret ved forordning (EF) nr. 1063/96 (4), fastsætter kvoter for torsk og kuller i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af torsk og kuller i færøske farvande, taget af fartøjer, som fører Det Forenede Kongeriges flag eller er registreret i Det Forenede Kongerige, nået den for 1996 tildelte kvote; Det Forenede Kongerige har forbudt fiskeri efter denne bestand med virkning fra den 30. august 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af torsk og kuller i færøske farvande fra fartøjer, der fører Det Forenede Kongeriges flag eller er registreret i Det Forenede Kongerige, må antages at have opbrugt den kvote, der er tildelt Det Forenede Kongerige for 1996.

Fiskeri efter torsk og kuller i færøske farvande fra fartøjer, der fører Det Forenede Kongeriges flag eller er registreret i Det Forenede Kongerige, er forbudt, ligesom opbevaring om bord, omladning og landing af den overfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 30. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. oktober 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 62.

(4) EFT nr. L 141 af 14. 6. 1996, s. 1.
KOMMISSIONENS FORORDNING (EF) Nr. 1999/96 af 18. oktober 1996 om ændring af forordning (EF) nr. 109/96 om en importordning for druesaft og druemost fra tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1592/96 (2), særlig artikel 53, stk. 3, og artikel 75, og

ud fra følgende betragtninger:

Anvendelsen af Kommissionens forordning (EF) nr. 109/96 (3) har afsløret vanskeligheder med hensyn til den nøjagtige beregning af de pågældende importlicensers gyldighedsperiode som følge af indførelsen af en betænkningstid inden licensens faktiske udstedelse; for at afbøde disse vanskeligheder bør begyndelsen af licensens gyldighedsperiode præciseres nærmere for alle licenser, der udstedes i forbindelse med nævnte forordning; denne bestemmelse bør anvendes fra ikrafttrædelsesdatoen for forordning (EF) nr. 109/96 for at respektere alle interesserede parters legitime tillid;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 109/96 foretages følgende ændringer:

- I artikel 3, stk. 2, ændres ordene »undtagen artikel 6« til »undtagen artikel 3 og 6«.

- I artikel 4 indsættes som stk. 6:

»6. Uanset artikel 3 i forordning (EØF) nr. 3388/81 og i henhold til artikel 21, stk. 2, i forordning (EØF) nr. 3719/88 er licensen gyldig fra den faktiske udstedelsesdag til udgangen af den efterfølgende fjerde måned.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 29. januar til den 31. august 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 206 af 16. 8. 1996, s. 31.

(3) EFT nr. L 19 af 25. 1. 1996, s. 16.
KOMMISSIONENS FORORDNING (EF) Nr. 1983/96 af 16. oktober 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 1676/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 18. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. oktober 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 218 af 28. 8. 1996, s. 1.

BILAG

>TABELPOSITION>
KOMMISSIONENS FORORDNING (EF) Nr. 2011/96 af 21. oktober 1996 om fastsættelse af interventionsprisen for olivenolie for produktionsåret 1996/97, der nedsættes som følge af overskridelsen af den maksimale garantimængde i produktionsårene 1994/95 og 1995/96

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1996 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 4a, og

ud fra følgende betragtninger:

Ved Rådets forordning (EF) nr. 1583/96 (3) blev interventionsprisen for olivenolie fastsat for produktionsåret 1996/97;

ved artikel 4a i forordning nr. 136/66/EØF blev ordningen med maksimale garantimængder udvidet til også at omfatte interventionsprisen for olivenolie; for produktionsåret 1994/95, hvor den maksimale garantimængde var fastsat til 1 350 000 tons, blev den skønnede produktion af olivenolie sat til 1 408 023 tons, mens den endelige olivenolieproduktion for samme produktionsår blev fastsat til 1 463 228 tons; i overensstemmelse med ovennævnte artikel 4a, andet led, bør interventionsprisen for produktionsåret 1996/97 nedsættes i forhold til forskellen mellem den mængde, hvormed henholdsvis den endelige og den skønnede produktion oversteg den maksimale garantimængde i produktionsåret 1994/95;

for produktionsåret 1995/96, hvor den maksimale garantimængde var fastsat til 1 350 000 tons, blev den skønnede produktion af olivenolie sat til 1 417 200 tons; i overensstemmelse med artikel 4a i forordning nr. 136/66/EØF bør interventionsprisen for produktionsåret 1996/97 nedsættes i forhold til den mængde, hvormed den skønnede produktion i 1995/96 oversteg nævnte maksimale garantimængde;

sådanne nedsættelser kan dog ikke overstige loftet på 3 % for hvert produktionsår;

på baggrund af ovenstående bør den interventionspris, der er fastsat for produktionsåret 1996/97 ved forordning (EF) nr. 1583/96, nedsættes med 3 % -

UDSTEDT FØLGENDE FORORDNING:

Artikel 1

Interventionsprisen for olivenolie for produktionsåret 1996/97 fastsættes til 180,58 ECU/100 kg.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. oktober 1996.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 206 af 16. 8. 1996, s. 11.

(3) EFT nr. L 206 af 16. 8. 1996, s. 14.
KOMMISSIONENS FORORDNING (EF) Nr. 1973/96 af 14. oktober 1996 om indstilling af fiskeri efter havtaske fra fartøjer, som fører nederlandsk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1952/96 (4), fastsætter kvoter for havtaske i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af havtaske i farvandene i ICES-underområde VII, taget af fartøjer, som fører nederlandsk flag eller er registreret i Nederlandene, nået den for 1996 tildelte kvote; Nederlandene har forbudt fiskeri efter denne bestand med virkning fra den 20. september 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af havtaske i farvandene i ICES-underområde VII fra fartøjer, der fører nederlandsk flag, eller er registreret i Nederlandene, må antages at have opbrugt den kvote, der er tildelt Nederlandene for 1996.

Fiskeri efter havtaske i farvandene i ICES-underområde VII fra fartøjer, der fører nederlandsk flag eller er registreret i Nederlandene, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 20. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. oktober 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 258 af 11. 10. 1996, s. 1.